Այս անմահ աֆորիզմների հեղինակը Ջորջ Բուշն է... Այս անառողջ մարդու անունը հայտնի է ամբողջ աշխարհին, ժամանակին նա գլխավորում էր ԱՄՆ-ը, քաոսի սաղմերն էր նետում աշխարհում, իսկ պաշտոնը թողնելուց հետո վերադարձավ գործունեության իր սիրած տեսակին՝ ախմախությանը։ Ժամանակ առ ժամանակ սկանդալային խայտառակ արարքներ է անում։ Հայտնի է, որ տառապում է դիսլեքսիայով (եթե երկու բառով ասելու լինենք՝ կարդալ չի իմանում)։ Սա ինքը՝ նախկին նախագահն էլ է ընդունում։ Սակայն դիսլեքսիան Բուշի ուղեղի ամենապրիմիտիվ արատն է, քանի որ իրականում նա ծանր հիվանդ մարդ է։ Այսպես, հայտնի հոգեբույժ Ջասթին Ֆրենկը (Վաշինգտոն) լուրջ կասկածներ ունի այն հարցում, թե ամերիկյան նախագահը նորմալ է։ Իր «Բուշը հոգեբույժի մահճակալին» գրքում պրոֆեսորը Սպիտակ տան տիրոջ մոտ այնքան տարբեր պաթոլոգիաներ է գտել, որ դժվար է պատկերացնել, թե ինչպես են այդքան հակասական հակումները համատեղվում մեկ մարդու հոգում։ Դեռևս 2002թ. Ֆրենկը կասկածներ է ունեցել, թե նախագահի մոտ, ինչպես ասում են ամերիկացիները, ամեն բան կարգին է, և սկսել է հեռակա ուսումնասիրել նրան՝ վերլուծելով այն ամենը, ինչ արել, ասել ու գրել է պետության ղեկավարը։ Բացի այդ, Ֆրենկը զրուցել է մարդկանց հետ, ովքեր լավ են ճանաչել Բուշին, և վերականգնել է նրա մանկության ու պատանեկության պատկերը։ Հոգեվերլուծության ֆրեյդյան մեթոդիկային համապատասխան՝ բժիշկն անկողմնակալորեն ուսումնասիրել է հիվանդին և հանգել անհավանական հետևությունների։